
Narva                                                                                    “.........”..............2006.a.nr...............

 

 

Narva munitsipaalsete koolieelsete lasteasutuste ametikohtade arvu määramise ja eelarve koostamisel palgakulu määramise kriteeriumide kinnitamine

Vastavalt kohaliku omavalitsuse korralduse seaduse § 30 lõike 1 punktile 3 ning Haridus- ja Teadusministri 15.09.1999.a. määruse nr 48 ja Haridusministri 06.12.1999.a. määruse nr 58  alusel
Narva Linnavalitsus määrab:

1. Kinnitada Narva munitsipaalsete koolieelsete lasteasutuste ametikohtade arvu määramise kriteeriumid vastavalt lisale nr 1.

2. Rakendada lisas nr 1 näidatud Narva munitsipaalsete koolieelsete lasteasutuste ametikohtade arvu määramise kriteeriumid palgakulu eelarve koostamisel.

3. Rakendada lisa 1 punktides 1, 2, 3, 5, 6 ja 7  näidatud koolieelsete lasteasutuste ametikohtade arvu määramise kriteeriumid tingimusel, et lasteasutus töötab 12 tundi ööpäevas.

4. Koolieelse lasteasutuse lühendatud tööajale üleminekul rakendada lisa 1 punktides 1, 2, 3, 5, 6 ja 7  näidatud koolieelsete lasteasutuste ametikohtade arvu määramise kriteeriumid ümberarvestusega lühendatud tööajale.

5. Koolieelse lasteasutuse rühmade arv arvestatakse lähtudes alltoodud rühmade komplekteerimise tabelist:

	Rühma liik
	Laste arv

	sõimerühmad
	11-14 last

	lasteaia rühmad
	17-20 last

	liitrühmad
	15-18 last

	kehapuudega laste rühm
	kuni 12 last

	tasandusrühm
	kuni 12 last

	arendusrühm
	kuni 7 last

	meelepuudega laste rühm
	kuni 10 last

	liitpuudega laste rühm
	kuni 4 last


6. Lubada keelekümblusprogrammis osaleva koolieelse lasteasutuste juhatajal eelarve olemasolul taotleda 0.5 abiõpetaja ametikohta ühe keelekümblusrühma kohta esimeseks õpetamisaastaks.

7. Määrus rakendub alates 01.09.2006.a.

8. Määrus jõustub seadusega sätestatud korras.

  

 

Tarmo Tammiste

       Linnasekretär

Õ  I  E  N  D                                                            18.09.2006.a.  nr 3.1-19/64
Narva munitsipaalsete koolieelsete lasteasutuste

ametikohtade arvu määramise ja eelarve koostamisel

palgakulu määramise kriteeriumide kinnitamine

Vastavalt kohaliku omavalitsuse korralduse seaduse § 30 lõike 1 punktile 3 ning Haridus- ja Teadusministri 15.09.1999.a. määruse nr 48 ja Haridusministri 06.12.1999.a. määruse nr 58 alusel

Narva Linnavalitsuse Kultuuriosakond valmistas ette Narva Linnavalitsuse määruse „Narva munitsipaalsete koolieelsete lasteasutuste ametikohtade arvu määramise ja eelarve koostamisel palgakulu määramise kriteeriumide kinnitamine” eelnõu.

Määruse eelnõus sätestatakse koolieelse lasteasutuse tegevuse tagamiseks vajalikke ametikohtade arvu määramise kriteeriumid ja lasteasutuse tegevuse tagamiseks  palgakulu eelarve koostamise kriteeriumid. 

Lasteasutuse töötajate ametikohtade arvu määramisel lähtutakse koolieelse lasteasutuse tööajast, rühmade arvust, laste vanusest, koolieelse lasteasutuse maa-ala pindalast ja koolieelse lasteasutuse eripärasusest (näiteks ujula olemasolust, koolieelse lasteasutuse tegevussuunamisest).

